Užunvėžių Švč. Mergelės Marijos bažnyčia
55°25′56.92″ š. pl. 25°10′24.86″ r. ilg.﻿ / ﻿55.4324778°š. pl. 25.1735722°r. ilg.﻿ / 55.4324778; 25.1735722 Užunvėžių Švč. Mergelės Marijos bažnyčia – bažnyčia, stovinti Užunvėžių kaime, 7 km į šiaurės vakarus nuo Skiemonių 7,5 km į šiaurės rytus nuo Kurklių, 3 km į šiaurės vakarus nuo kelio  A6  Kaunas–Zarasai–Daugpilis , kairiajame Nevėžos krante, ant kalvelės. Netoliese, ties kelių sankryža, yra veikiančios parapijos kapinės. Svarbiausi parapijos atlaidai – tituliniai Švč. Mergelės Marijos Taikos Karalienės, švenčiami paskutinį gegužės sekmadienį. Taip pat švenčiami Kūdikėlio Jėzaus šv. Teresės atlaidai spalio 1 dieną. Vasaromis Užunvėžiuose rengiamos katalikiškojo jaunimo stovyklos.